Hvað þýðir „ skor “ í orðum eins og stærðfræðiskor , og hvernig er það tilkomið ? Eru til samsvarandi orð í skyldum tungumálum ? Orðið skor hefur fleiri en eina merkingu . Ein þeirra er ‛ deild í her Rómverja ’ og er sú merking merkt „ söguleg “ í Íslenskri orðabók . Frá þessari merkingu er vísast leidd sú notkun að nefna undirdeildir í skólum , einkum háskólum , skorir . Þá er um að ræða þann hluta háskóladeildar sem er saman um námsgreinar , til dæmis stærðfræðiskor , eðlisfræðiskor , íslenskuskor og fleira . Í ýmsum erlendum háskólum tíðkast að skipta háskóladeildum niður á svipaðan hátt . Algeng heiti eru til dæmis afdeling á dönsku , Abteilung á þýsku og department og division á ensku en sjálfsagt eru fleiri heiti notuð .